title: "Hark Olufs"
text: "Hark Olufs (* 17. of 19. J\u00fc\u00fcle 1708 uun S\u00f6ssaarep \u00fc\u00fcb Oomram; \u2020 13. Oktuuber 1754 uk diar) wiar en siamaan.\n\nLeewent  \n\n1721 as Hark Olufs siamaan wurden an foor \u00fc\u00fcb det skap Hoffnung, wat san aatj, di koptein Oluf Jensen hiard.\n\n1724 wurd sin skap \u00fc\u00fcb a wai faan Nantes tu Hamborag faan en kaaperskap \u00fctj Algeerien apbroocht. Hi an sin tau fetern wurd fangd. Sin famile k\u00fcd det huuch sum ei apbring, wat a slaawenhanelslidj f\u00f6r Hark haa wul. Det skap keerd oner Hamborger flag, an sodenang k\u00fcd a d\u00e4\u00e4nsk k\u00f6nang ei halep.\n\nSo kaam't, dat Hark uun Algier \u00fcs slaaw ferk\u00e4\u00e4ft wurd. Faan 1724 bit 1728 wiar hi di Bey faan Constantine tu siinsten. Hi wurd uun di tidj Gasnadal, det ment kasiarer an 1728 sogoor komand\u00f6\u00f6r faan di Bey sin h\u00fcswacht.\n\n1732 hed Hark a ridjersoldooten oner ham, h\u00e4\u00e4 1735 en sliak jin a st\u00e4\u00e4d Tunis uunfeerd an det st\u00e4\u00e4d iinnimen. Di Bey wiar soonkboor an l\u00e4\u00e4t Hark di 31. Oktuuber 1735 frei, sodenang kaam'er turag tu Oomram.\n\n1747 skr\u00e4\u00e4w Hark Olufs en buk auer sin leewent \u00fc\u00fcb d\u00e4\u00e4nsk, det wurd 1751 iin uun't sjiisk auersaat. Di 13. Oktuuber 1754 stoorew Hark Olufs uun S\u00f6ssaarep. \u00dc\u00fcb san likstian k\u00f6nst d\u00fc a wichtagst dooten efterlees, hi st\u00e4\u00e4nt daalang noch \u00fc\u00fcb sarkhoof uun Neebel.\n\nLiterat\u00fc\u00fcr \n Martin Rheinheimer: Der fremde Sohn. Hark Olufs\u2019 Wiederkehr aus der Sklaverei. Neum\u00fcnster 2001\n\nLuke uk diar\n\nFerwisang efter b\u00fctjen \n Hark Olufs (ingelsk)\n Hark Olufs uun: Im Zeichen des Kreuzes (sjiisk)\n\nOlufs\nOlufs\nOlufs\nSlaawerei"